Halvvejs mellem besøgene på anden dagen, kørte vi igennem byen Calosso, hvor vi tillod os at lave et uanmeldt besøg, hos et af mine favorit vinhuse, Azienda agricole Domanda.
Hjemmefra har jeg solgt rigtig mange af deres vine, og i deres vinstue var de allerede i gang med at holde smagning, så vi blev der kun kort.
Vi nåede dog trods tåge og gråvejr, at se de fantisk anlagte vinmarker, samt at bevidne deres opførelse af moderne vinkælder.
De laver allerede vine, generelt med meget høj kvalitet, så jeg vil glæde mig til at se hvad der kommer i nær fremtid fra dem.
Udover de klassiske vine fra området, Barbera, Moscato, Favorita og Nebbiolo, laver de en af de mest interessante Chardonnay, som kommer fra deres lavest liggende mark.
Efter sigende er de også at møde i Danmark, d. 20. maj 2022, ved Barolo & friends.
Et hus der klart skal besøges igen.